شەفەق نیوز/ سەرچەوەیلیگ ئەمنی، ئمڕوو پەنجشەممە، خەوەردان لە خوەیکوشتن گەنجیگ وە سێدارە، وهەمیش زەخمداری پەنج کەس لە رویداویگ هاتوچو، لە بەسرە ودیالە
سەرچەوەیل ئەرا ئاژانس شەفەق نیوز وتن: گەنجیگ لە بان بەرزی باڵەخانەیگ لە ناوچەی شوقەیل فاو ناوڕاس پارێزگای بەسرە وەپەتیگ خوەی دا سێدارە وخوەی کوشت، و تەرمەگەی ئەرا پزیشک دادوەری بریا، و لێکۆڵینەوە لە رویداوەگە واز کردن.
لەلاییەگتر، سەرچەوەیگ ئەمنی خەوەردا لە پلیاک ماشینیگ لەبان ری دیالە-سلێمانی نزیک قەزای خانەقین، ک بویە هووکار زەخمداری پەنج کەس لەیەک خانوادە، ودیاری کرد ک هیزیگ ئەمنی زەخمدارەیل رەسانە خەسخانەیگ نزیک، و لێکۆڵینەوە لە رویداوەگە واز کردن.
